यतिबेला म मेरो देशका प्रधानमन्त्री केपी ओलीमा महाथिरको छवि छायाँ खोजिरहेको छु । महाथिर सम्पन्न र आधुनिक मलेसिया बनाउन ९२ वर्षमा पनि कम्मर कसेर उभिएका छन्, म केपी ओलीले पाएको लोकमत नेपालको सुशासन, समृद्धिको सपना साकार पार्नमा सफलता हासिल होस् भन्न चाहन्छु । यद्यपि समस्या अनेक छन्, समस्याको खोरियामा नअलमलिईकन केपी ओलीले नेताबाट राजनेता बन्ने इमान र निष्ठा देखाउने हो भने नेपालको कायापलट हुनसक्छ । जनताले जनमतको जनबल जुन दिएका छन्, त्यो बरदान सावित हुनसक्छ ।
